Angajații direcțiilor de sănătate publică din întreaga țară au reluat protestele din cauza nivelului de salarizare. Aceștia susțin că problemele nu au fost rezolvate, salariile rămân mici, în timp ce Ministerul Sănătății și Guvernul au ales să alinieze doar salariile celor din minister cu cele de la Casa Națională de Asigurări de Sănătate. Între timp, Alexandru Rafila anunță că problemele au fost rezolvate și nu mai sunt motive pentru protest.
"In aceste zile, guvernul PSD-PNL supune dezbaterii publice un proiect de ordonanta de urgenta prin care, aparent, doreste cresterea veniturilor in Sanatate si asistenta sociala. Initiativa tradeaza o noua discriminare a angajatilor din directiile de sanatate publica. Ministerul Sanatatii propune asimilarea salariilor cu cele de la nivelul caselor de sanatate doar pentru angajatii din apararul propriu, nu si pentru cei din DSP", sustin participantii la protest.
"Am rezolvat situatia lor. Salariile au fost marite la nivelul salariilor de la Ministerul Sanatatii, deci nu cred ca exista motive de alte revendicari. Stiu ca exista anumite organizatii sindicale nereprezentative care se ocupa cu asa ceva. Nu cred ca un om serios, un functionar din DSP sa nu aprecieze ca ministerul si guvernul au facut toate eforturile pentru a majora salariile", a transmis ministrul Alexandru Rafila.
Sursa: Realitatea Medicala